《题化龙桥碑》
宋代·林希逸

桥以乡名曰万安，篆碑谁作曰溪干。化龙二字重修得，归鹤千年耐久看。

钩画不凡非世有，精神欲动肯泥蟠。崇宁石在文尤古，虹笔相辉射斗寒。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。